open-index/open-wikipedia-markdown huggingface dataset:
Tilbury

**Tilbury** je lučki grad od 12,886 stanovnika na istoku Engleske.

## Geografija

Tilbury leži u Grofoviji Essex, na sjevernoj obali estuarija rijeke Temze, točno nasuprot Gravesenda udaljen oko 42 km nizvodno od Londonskog mosta..

## Historija

Tilbury je poznat po svojoj luci, izgrađenoj između 1884-86, koja je nakon tog opsežno modernizirana i proširena od strane Uprave Londonske luke. On je od 1965. glavna kontejnerska i Ro-Ro luka Londona.

Njegovi dokovi prostiru se u dužinu veću od 6,5 km, a najveći od njih dug je 348 metara, pa može primiti i najveće brodove i to bez obzira je li  plima.ili nije.

## Reference

## Vanjske veze

* Port of Tilbury
Helena Cain

Admiral **Helena Cain** je izmišljeni lik kolonijalnog oficira koga je u novoj TV-seriji ''Battlestar Galactica'' tumačila Michelle Forbes.

## Fiktivna biografija

Rođena je na planeti Tauron gdje je kao 9-godišnjica preživjela sajlonski napad na samom završetku Prvog sajlonskog rata; njena mlađa sestra Lucy je oteta od strane Sajlonaca. Kasnije se priključila Kolonijalnoj floti i, dijelom zahvaljujući talentu, dijelom političkim vezama, napredovala do čina kontradmirala.

U trenutku sajlonskog napada admiral Cain se nalazila na svom zapovjednom brodu  - svemirskoj krstarici ''Pegasus'' - koji je u to vrijeme bio na remontu. Dio tima za remont je bila Gina Inviere, civilna inženjerka sa kojom je Cain otpočela lezbijsku vezu, ne znajući da je ona, zapravo, humanoidna Sajlonka poslana sa ciljem da sabotira flotu. Iako sajlonski napad uništava dok i teško oštećuje *Pegasus*, Cainina odlučnost spašava brod koji pod njenim vodstvom nastavlja rat protiv Sajlonaca vodeći gerilsku strategiju. Cain se tokom sljedećih mjeseci iskazuje kao potpuno bezobzirni zapovjednik - njenog zamjenika Jurgena Belzera ubija odmah nakon što je on odbio zapovijed, a koristi nasilje i prijetnje kako bi od civilnih brodova u izbjeglištvu rekvirirala zalihe i ljudstvo. Kada se ispostavi da je Gina Inviere Sajlonka, Helena Cain je trpa u pritvor gdje će biti izlagana višemjesečnom mučenju.

Nakon šest mjeseci *Pegasus* dolazi u kontakt sa izbjegličkom flotom okupljenom oko ''Galactice''. Cain zahvaljujući svom činu preuzima zapovijedanje nad flotom, ali ubrzo dolazi u sukob sa komandantom Adamom, dijelom izazvanom incidentom prilikom ispitivanja Sajlonke Sharon ''Athene'' Valeri. Napetosti između njih dvoje eskaliraju do mjere da oboje planiraju likvidirati jedno drugo, iako će zajedno surađivati u uspješnom napadu na sajlonski Brod uskrsnuća.

Na kraju Gaius Baltar, zgađen mučenjem kome je bila izložena Gina Inviere, kao i ljubavi koju osjeća prema originalnoj Broj Šest, oslobađa Sajlonku koja koristi priliku da ubije svoju nekadašnju ljubavnicu i mučiteljicu. Mjesto zapovjednika *Pegasusa* preuzima njen zamjenik Jack Fisk.

## Pozadina

Lik Helena Cain se temelji na liku komandanta Caina u originalnoj seriji, a koga je bio tumačio Lloyd Bridges.

Tvorci nove serije su originalno ulogu Helene Cain namjeravali dati Jane Seymour, glumici koja je u originalnoj seriji igrala lik Serine, ali je ona to odbila, pa je ulogu preuzela Michelle Forbes. Lik Helene Cain se osim u redovnoj TV-seriji pojavljuje kao protagonist TV-filma *[[Battlestar Galactica: Razor]]*, koji je bio snimljen kao uvod u treću sezonu, a u kome značajan dio radnje predstavljaju flashbackovi vezani uz ratni put *Pegasusa*.

## Vanjske veze
Billy Keikeya

**Billy Keikeya** je izmišljeni lik službenika u novoj TV-seriji ''Battlestar Galactica'' koga tumači Paul Campbell.

## Fiktivna biografija

Keikeya je rodom sa planeta Picon, te je, prema vlastitom priznanju, izgubio najveći dio porodice u sajlonskom napadu. Prvi put se pojavljuje na samom početku, odnosno miniseriji kao pomoćnik ministrice obrazovanja Laura Roslin koju prati na ceremoniju završetka službe svemirske krstarice ''Galactica''. Nakon što u napadu pogine predsjednik Adar i ostatak kolonijalne vlade, Laura Roslin preuzima mjesto predsjednice Dvanaest Kolonija, a Keikeya nastavlja biti njen pomoćnik.

Keikeya iskazuje potpunu odanost predsjednici, također za vrijeme sukoba sa komandantom Adamom koji će dovesti do vojnog puča, te je jedan od nekoliko ljudi koji je na Kobolu imao prilike vidjeti putokaz prema Zemlji.

Keikeya tokom svog boravka na *Galactici* započinje ljubavnu vezu sa potporučnicom Anastasiom Duallom, ali ona odbija njegovu ponudu za brak. Kada otkrije da je Dualla bliska Leeju Adami, odlučuje sa njom raščistiti odnos na brodu *Cloud Nine*. Upravo u tom trenutku brod nastoje oteti fanatični antisajlonski ekstremisti, i nastojeći zaštititi Duallu, Keikeya gine. Mjesto pomoćnice predsjednice preuzima Tory Foster.

## Pozadina

Prema riječima Paula Campbella, lik Billyja Keikeye je poginuo nakon što su producenti ispunili njegovu molbu, odnosno zato što Campbell nije bio spreman da se obaveže na višegodišnji angažman u novim epizodama serije.

## Vanjske veze
CSI: Crime Scene Investigation (sezona 8)

Osma sezona serije ** je premijerno emitovana na kanalu CBS od 27. septembra 2007. do 15. maja 2008. godine.

## Radnja sezone
Dok istražitelji žure da spasu jednog od svojih ("Mrtva lutka"), Sara donosi životnu odluku ("Zbogom i srećno"), a jedan istražitelj je ranjen ("Za Gedu"), na kraju sezone. Grisom, Vilouzova i njihov tim istražuju odrubljivanje glave ("Po spisku"), demonsku zaposednutost ("Idi dođavola"), smrt hermafrodita ("Slučaj travestita zanovetala"), ubistvo glumice ("Riba, kotlet, zvrčka, prodavnica"), i otmicu koji dovodi vrhunskog agenta FBI-ja iz New Yorka u Las Vegas ("Ko i šta"). U međuvremenu, Ketrin je pogodila smrt trogodišnjeg deteta ("Hiljadu dana na Zemlji"), a smrt teške TV zvezde vodi Brasa i Grisoma u Hollywood ("Dve i po smrti").

## Uloge

### Glavna postava
 
* William Petersen ... Gil Grisom, nadzornik CSI (3. stupnja)
* Marg Helgenberger ... Ketrin Vilouz, pomoćnik nadzornika CSI (3. stupnja)
* Gary Dourdan ... Vorik Braun, istražitelj CSI (2. stupnja)
* George Eads ... Nik Stouks, istražitelj CSI (3. stupnja)
* Jorja Fox ... Sara Sajdl, istražitelj CSI (3. stupnja) (Epizode 1-7)
* Eric Szmanda ... Greg Sanders, istražitelj CSI (3. stupnja)
* Robert David Hall ... Dr. Al Robbins, glavni mrtvozornik
* Wallace Langham ... Dejvid Hodžis, tehničar za tragove
* Paul Guilfoyle ... Džim Bras, policijski kapetan i detektiv Odjela za ubistva

### Povremena postava

### Gostujuća postava
* Louise Lombard ... Sofija Kurtis
* Jessica Collins ... Natali Dejvis
* Anthony LaPaglia ... Džek Malon
* Clifford Smith ... Drops
* Katey Sagal ... Anabel Fant

### Kratka pojavljivanja
*Jamie Hyneman ("Teorija svega")
*Adam Savage ("Teorija svega")
*Charlie Sheen ("Dve i po smrti")
*Jon Cryer ("Dve i po smrti")
*Angus T. Jones ("Dve i po smrti")

## Epizode



## Vanjske veze

* DVD Release Dates  at TVShowsOnDVD.com
Psorijaza

**Psorijaza** je hronična kožna bolest, koja  se ispoljava u vidu crvenih mrlja i površina  prekrivenih bjeličastim ljuskicama. Najčešće se javlja na trupu, laktovima, koljenima i tjemenu, te kao male tačkice na koži ili crvena koža koje se najčešće nalaze pod pazuhom, na ženskim spolnim organima, na preponama, rukama, leđima, stopalima i noktima.

Kod oboljelih osoba, ćelije se razmnožavaju brže nego što uspiju proizvesti keratin, koji obezbjeđuje kompaktnost i elastičnost  kožne površine. Uzroci i mogući faktori psorijaze još uvijek nisu poznati, ali sve upućuje na to da su zaslužni geni. Postoji mogućnost da nastanak psorijaze mogu potaknuti i infekcije, kao i stres. 

Psorijaza se može pojaviti u bilo kojoj životnoj dobi i kod osoba oba spola, ali najčešće se uočava kod mladih i to u dobi do 25. godine života. Psorijaza nije zarazna.

## Vanjske veze
* [http://news.bbc.co.uk/nolavconsole/ifs_news/hi/nb_wm_fs.stm?nbram=1&news=1&nbwm=1&bbwm=1&bbram=1&nol_storyid=4921244 BBC Vide

* 
*
Louanne Katraine

**Louanne Katraine** (pozivni znak "**Kat**") je izmišljeni lik kolonijalnog pilota u novoj seriji ''Battlestar Galactica'' koju je tumačila Luciana Carro.

Njeno pravo ime je Sasha Billings, a prije sajlonskog napada je za život zarađivala kao krijumčar narkotika. U kaosu izazvanom sajlonskim napadom je preuzela identitet svoje cimerice Louanne Katraine, te se pod njime kao dobrovoljac priključila grupi kadeta koje poručnik Kara "Starbuck" Thrace obučava za nove pilote "Vipera". Tamo se iskazuje kao nadareni pilot, ali nedostatak vojničke obuke i discipline nastoji nadoknaditi korištenjem stimulansa, a što je s vremenom čini neuravnoteženom, ali i dovodi u sukob sa svojom mentoricom Starbuck.

Nakon što su Starbuck i Lee "Apollo" Adama premješteni na svemirsku krstaricu ''Pegasus'', Kat postaje de facto zapovjednik lovačkih snaga na *Galactici*. Po Starbuckinom povratku se suparništvo između Starbuck i Kat ponovno intenzivira, a tokom egzodusa sa Nove Caprice Kat igra važnu ulogu.

Kada Starbuck dozna za "Katinu" prošlost, posluša njenu molbu da o tome ništa ne kaže komandantu Adami. Nedugo potom Kat u zvjezdanom jatu žrtvuje vlastiti život, odnosno izlaže se smrtonosnoj radijaciji kako bi spasila civilni brod. Admiral Adama je posjećuje na samrtnoj postelji, a posthumno dobija titulu lovačkog zapovjednika.

## Vanjske veze
Oligogen

**Oligogene** je glavi gen u **oligogenskoj** seriji gena. Oligogensko nasljeđivanje obilježeno je kontrolom malog broja gena, od kojig glavninu učinka ima glavni ili major gen, dok ostali geni imaju male ili samo modificirajuće efekte.

Oligogen je odgovoran za kontrolu mnogih svojstava koja se u klasičnoj genetici smatraju monogenskim.

Termin oligogene u nauku je uveo engleski genetičar  Keneth Mather (1941).

## Literatura

## Povezano
*Interakcija gena
Gravesend

**Gravesend** ( [Grejvsend]) je lučki grad od 58,067 stanovnika na jugoistoku Engleske.

## Geografija

Gravesend leži u Grofoviji Kent, na južnoj obali estuarija rijeke Temze, točno nasuprot Tilburya udaljen četrdesetak km nizvodno od Londonskog mosta.

## Historija

Gravesend je prvi put dokumentiran u Domesday Booku 1086. kao - *Gravesham*, mjesto sa lukom na rijeci.

Njegovi stanovnici su živjeli kao riječni brodari, prevozivši putnike do Londona, prava na taj posao znatno su im povećana u 14. vijeku, pa su brojne poznate ličnosti prošle kroz Gravesend na putu do glavnog grada. Jedna od njih bila je i indijanska princeza Pocahontas, koja je i umrla u Gravesendu 1617. pa je i pokopana u crkvi sv. Georgija.

Gravesend i danas ima nekoliko administrativnih pozicija, koja genezu imaju u davno stečenom brodarskom monopolu. U njemu se nalazi nekoliko institucija i bratovština vezanih uz brodarstvo po Temzi i Londonsku luku. Grad je znatno narastao u 19. vijeku kao pomorsko mjesto, kad su podignuti kraljevski dokovi.

## Znamenitosti

U obližnjem naselju Swanscombe pronađena je fosilizirana lubanja Homo heidelbergensisa stara otprilike 200 000 godina.

## Privreda

Privreda današnjeg Gravesenda je i dalje usko povezana sa Temzom, od brodogradilišta,  mašinogradnje, tvornice papira do cementare.

## Pobratimski gradovi

*, Cambrai, Francuska
*, Chesterfield Court House, Sjedinjene Američke Države
*, Neumünster, Njemačka
*, Brunswick, Australija

## Reference

## Vanjske veze

* Port of Gravesend
Batalo

**Batalo** je srednjovjekovni bosanski vlastelin iz župe Lašve na travničkom području. Imao je titulu tepčije. U Bosni se titula tepčija javlja u XIII i traje do početka XV stoljeća. Postojala su dva ranga ove titule: veliki tepčija i tepčija. Veliki tepčija je bio na vladarevom dvoru, a tepčija je bio na službi u župi ili pri oblasnom gospodaru. Bez obzira na rang, tepčije su vodile brigu o zemljoposjedima svojih gospodara (bilo vladara, bilo oblasnih gospodara ili župljana). Ovi dostojanstvenici se pojavljuju tokom razgraničenja posjeda (vladarskih, gospodarevih ili župskih). U Srbiji se titula velikog tepčije ugasila prije Dušanovog krunisanja za cara, a u Bosni krajem XIV i početkom XV stoljeća 
 
Batalo je pripadao je rodu Šantića. Bio je oženjen Resom iz plemićkog roda Hrvatinića, te je tako zagospodario i župom Sanom. Iznad današnjeg sela Varošluk podigao je dobro utvrđeni grad Toričan.

Prve podatke o Batalu nalazimo u ispravi kralja Stjepana Dabiše, koju je kralj 17. jula 1392. godine izdao dubrovačkoj vladi. U ovome dokumentu Batalo se spominje u ulozi dvorskog tepčije i ulozi svjedoka u validnosti isprave. Bio je zajedno sa ostalim velmožama među glavnim  savjetnicima bosanskih vladara iz kraja 14. vijeka.  Poznat je i po svojim vezama sa Crkvom bosanskom.

## Batalovo jevanđelje
Nastalo je 1393. godine. Pisar (dijak) Stanko Kromirijanin prepisao je ovo evanđelje za bosanskog velmožu tepčiju Batala Šantića. Očuvana su četiri lista koja se nalaze u Nacionalnoj biblioteci u Sankt Petersburgu. Na trećem listu pisac navodi da je prepisao evanđelje za tepčiju Batala, koje je bilo ukrašeno, te vrijeme njegovog završetka koje se desilo 1393. godine dvije godine poslije smrti kralja Tvrtka a u doba kralja Dabiše. Iz očuvanog dijela teksta saznaje se da je tepčija Batalo držao grad Toričan, župu Sanu i da je bip oženjen Resom, sestrom velikog vojvode bosanskog Hrvoja Vukčića Hrvatinića.

Na drugoj stranici dopisana su dva niza imena onih „koji su se narekli u red Crkve“ prije i poslije Rastudija. To je „Red gospodina Rastudija“ koji se shvata kao popis imena onih koji su upravljali Crkvom bosanskom prije i poslije Rastudija.

## Batalov mauzolej
Batalova grobnica se nalazi u Turbe, na uzvišenju Crkvine, na području opštine Travnik, Bosna i Hercegovina. Na sjednici održanoj od  25. do 31 januara 2005. godine u Sarajevu, Komisija za očuvanje nacionalnih spomenika donijela je odluku da se arheološko područje proglasi za nacionalni spomenik BiH. Otkrio ju je 1915. godine kapetan Teplý. Iste godine obavljena su arheološka istraživanja pod rukovodstvom Ćire Truhelke.
## Reference
Tepčija

**Tepčija** je titula srednjovjekovne vlastele koja se javlja u Bosni, Srbiji i Hrvatskoj. Prema historičarima, titula tepčije je još uvijek nedovoljno poznata. Postojali su rangu kao: veliki tepčija, tepčija i mali tepčija.

Funkcija tepčije predstavlja se kao dvorjanik koji je učestvovao u poslovima oko raspodjele zemljišnih posjeda, odgajanju mladića na vladarevom dvoru, ali i osoba koja je bila sa određenom vojnom funkcijom. Primjetno je da tepčije izostaju u 15. vijeku, te je očito da je njihova funkcija tada zamijenjena nekom drugom, ili je prestala da postoji. Na interesantan način uz tepčije se rijetko navode njihova prezimena i oznaka roda. 

## Lista tepčija
Srbija

* Obrad, veliki tepčija kod Vladislava Nemanića
* Dobravac, služio u oblasti Huma
* Kuzma, služio kralja Milutina
* Hardomil, služio kralja Milutina
* Vladoje, služio Stefana Dečanskog
* Mišljen, veliki tepčija, služio Stefana Dečanskog
* Gradislav, služio cara Dušana
* 
* 
Bosna
*Radonja, služio bana Mateja Ninoslava
*Vučin
*Rados(l)av, služio kralja Dabišu.
*Milat, služio u Humu .
*Batalo, (1391–1404), knez župe  Lašva

## Literatura

*Blagojević Miloš -Državna uprava u srpskim srednjovekovnim zemljama, 2001, Službeni list SRJ
* 
* 
* 
* 
* Šarkić, Srđan, *Srednjovekovno srpsko pravo*, Matica srpska
*М. Благојевић, Тепчије у средњовековној Србији, Босни и Хрватској, ИГ 1-2, 1976
Akashi Kaikyo

**Akashi Kaikyo** zvan i *[[Biser]]ni [[most]]* je momentalno najduži viseći most na svijetu, koji se nalazi u Japanu.

Most premošćuje Zaljev Akashi i povezuje grad Kobe na otoku Honshu sa otokom Awaji.

## Karakteristike

Čelični most Akashi Kaikyo je ukupno dug 3 911 metara, sa centralnim rasponom od 1991 metara i dva periferna od 960 metara. 
Taj automobilski most ima 6 prometnih traka i 4 servisne.

Građen je od 1988. i otvoren za promet 5. aprila 1998.

## Historija

Veliki potres koji je zatresao južni Japan 17. januara 1995. imao je epicentar točno između dva pilona u dubini zaljeva. On ih je pomakao za 1 metar. Glavni raspon mosta je po projektu trebao biti dug 1990 metara, ali kako se greda još nije počela graditi ta promjena se lako uklopila u konačnu izvedbu pa most sad ima glavni raspon dug 1991 metara.

Piloni mosta visoki 282.8 metara, nisu se srušili zbog tog jer su građeni sa masivnim amortizerima, koji ublažavaju vibracije kod potresa i tajfuna. 
## Reference

## Vanjske veze

* ''Akashi Kaikyo Bridge''
Broj Četiri (Battlestar Galactica)

**Broj Četiri** () ili **Simon O'Neill** je izmišljeni lik humanoidnog Sajlonca u redizajniranoj TV-seriji ''Battlestar Galactica'' koga je tumačio Rick Worthy.

Prvi put se pojavljuje u drugoj sezoni na Caprici pod sajlonskom okupacijom kao ljekar koji liječi ranjenu Karu "Starbuck" Thrace u bolnici. Iako se izdaje za čovjeka, sumnjičava Starbuck otkrije da je on u stvari Sajlonac, a bolnica u stvari farma gdje se zarobljeni ljudi koriste u eksperimentima za stvaranje ljudsko-sajlonskih hibrida.

U kasnijim epizodama se modeli Broja Četiri pojavluju obično vezani uz ljekarske i naučne poslove, odnosno uglavnom koriste logiku i intelektualne vještine kako bi postigli svoje ciljeve. U međusajlonskom sukobe modeli Broj Četiri staju na stranu Broja Jedan, odnosno zalažu se nastavak sukoba sa ljudima.

## Vanjske veze
Oligogensko nasljeđivanje

**Oligogensko nasljeđivanje ** (grč. *oligo* – nekoliko) je pojam koji je uveden nakon spoznaje da model nasljeđivanja većine prethodno opisanih  "monogenska osobina" ne može validno objasniti distribuciju fenotipova u potomstvu pojedinih tipova reproduktivnih veza. Bilo je lahko zapaziti da se izloženi koncept teorije o monogenskoj kontroli fenotipskih svojstava temelji na klasičnoj relaciji: jedan gen – jedna osobina. Veoma je mali broj gena koji učestvuju u kontroli samo jednoe svojstva,  a izgleda da je još manji broj osobina koje su kontrolirane – alelima samo jednog gena. Iako savremena genetika ne poznaje gene koji apsolutno kontroliraju isključivo jedno fenotipsko svojstvo (pa, logično, ni ono koje je određeno samo jednim genom!), odgovarajuća literatura će (vjerovatno) još dugo mnoge osobine tretirati kao monogenske.

Daljnja istraživanja, međutim, pokazala su da ovu simplifikaciju dovoljno argumentirano opravdava općeprihvaćeno gledište da većina *monogenskih* osobina ima *oligogensku* determinaciju, odnosno da su takve osobine genetički određene malim brojem gena s izrazito dominirajućim fenotipskim efektom glavnih gena (major jena); efekt ostalih, malih gena  (minor gena) iz odgovarajuće oligogenske serije (kao i sredinskih činilaca) na ekspresiju posmatrane osobine je, pri tome, praktično zanemarljiv. Treba, međutim, istaći da su razlika između glavnih i manjih gena, kao i kriteriji za razdvajanje oligo– i poligenskih osobina još uvijek arbitrarni.

;Alternativni fenotipovi vjerovatno oligogenskih osobina čovjeka

## Povezano
*Gen
*Osobina
*Monogensko nasljeđivanje
*Poligensko nasljeđivanje

## Reference
Anastasia Dualla

**Anastasia "Dee" Dualla** je izmišljeni lik kolonijalnog oficira u novoj TV-seriji ''Battlestar Galactica'', koju je glumila  Kandyse McClure.

## Fiktivna biografija

Rodom je sa planete Sagittaron, a Kolonijalnim snagama se priključila protiv želje svog oca, koji je poginuo u sajlonskom napadu.

Pojavljuje se na početku serije kao zastavnica (podoficir) na zapovjednom mostu, zadužena za komunikacije sa drugim brodovima i lovačkim aparatima. Odmah nakon upoznavanja, dopadne joj se Billy Keikeya, pomoćnik ministrice, a kasnije predsjednice Laure Roslin; njih dvoje započinju ljubavnu vezu. Kada joj Billy ponudi brak, Dualla odbija, velikim dijelom zbog toga što je također počela osjećati privlačnost prema kapetanu Leeju "Apollu" Adami. Keikeyin pokušaj da raščisti stvar sa njom završava prilikom terorističkog napada u kome su oboje uzeti kao taoci; Keikeya pogine nastojeći Dualli spasiti život.

Dualla nedugo potom zajedno sa Tory Foster i Saulom Tighom sudjeluje u lažiranju izbora zahvaljujući kojem Roslin odnese pobjedu nad Gaiusom Baltarom. Iako je lažiranje razotkriveno, a Baltar naknadno proglašen predsjednikom, Dualla ne snosi nikakve sankcije. Kasnije je premještena na ''Pegasus'', dobija oficirski čin, a na *Pegasusu*, gdje je napredovala do mjesta zamjenika zapovjednika, odlučuje ostati nakon pronalaska Nove Caprice. Njih dvoje se vjenčaju.

Odnos Leeja i Dualle se zakomplicira, nakon što Dualla shvati da Lee još uvijek osjeća ljubav prema Kari "Starbuck" Thrace. Nedugo nakon što je Lee uspješno obranio Baltara na suđenju za izdaju, Dualla ga napušta, iako oboje ostaju prijatelji.

Dualla se ponovno pomiri sa Leejem nedugo nakon otkrića "Zemlje", a za koju se ispostavi da predstavlja nuklearnu pustoš. Dualla uživa nekoliko sretnih trenutaka sa njim, prije nego što izvrši samoubistvo hicem iz pištolja u glavu.

## Vanjske veze
Richard Adar

**Richard Adar** je izmišljeni lik predsjednika Dvanaest Kolonija u novoj verziji TV-serije ''Battlestar Galactica'' koga je tumačio Colm Feore.

## Fiktivna biografija

Adar je političku karijeru započeo na Caprici, kao gradonačelnik Caprica Cityja. Prilikom izborne kampanje mu se pridružila učiteljica Laura Roslin, sa kojom će kasnije imati preljubničku aferu, varajući svoju suprugu. Mnogi od članova njegovog osoblja, uključujući Lauru, su mu se priključili u gradonačelničkoj, a kasnije i predsjedničkoj administraciji gdje je Laura postala ministrica obrazovanja. Njegov stil upravljanja je autoritaran, odnosno ukazuje spremnost na korištenje nasilja, odnosno postupke koji izazivaju krvoproliće i civilne žrtve. Komandant Adama ga je zbog toga kasnije kritizirao.

Adar je bio u posljednjoj godini svog drugog mandata kada se zbio iznenadni sajlonski napad koji je uništio Dvanaest Kolonija. Adarov status nije bio poznat sve do trenutka kada je poseban signal dojavio da je predsjednik mrtav, a zajedno sa njim i drugi članovi vlade. Jedina koja je preživjela je Laura Roslin, koja je preuzela dužnost predsjednice u izbjegličkoj floti.

## Pozadina

Adar se spominje, ali ne i nesporedno prikazuje u miniseriji kojom je započela serija. Umjesto njegovog lika se koristi fotografija u uredu gdje ga je "glumio" David Eick, jedan od ko-kreatora serije.

Lik Adara se neposredno pojavio tek u epizodi *Epiphanies* kao flashback, odnosno sjećanje Laure Roslin.

## Vanjske veze
Who & What

***Who & What*** () je 171. epizoda, odnosno 6. epizoda  TV-serije ** i unakrsna epizoda se serijom *[[Without a Trace]]*. Prvi put je prikazana na programu američke TV-mreže CBS 8. novembra 2007. godine. Scenario za epizodu su pisali tvorci serije Carol Mendelsohn i Naren Shankar, a režirao ju je Danny Cannon.

Radnja prikazuje kako se FBI-jev sgent Jack Malone udružuje sa Gilom Grissomom u hvatanju serijskog ubice, nakon što je ustanovljeno da dječak otet prije šest godina u New Yorku odgovara profilu žrtve ubistva u Las Vegasu. Epizoda je iste večeri dobila nastavak u epizodi *Where & Why* TV-serije *Without a Trace*.

## Vanjske veze
*
Felix Gaeta

**Felix Gaeta** je izmišljeni lik kolonijalnog oficira iz nove verzije TV-serije ''Battlestar Galactica'' koga je glumio Alessandro Juliani.

## Fiktivna biografija

Gaeta je prije događaja u seriji studirao genetiku, a jedan od njegovih najvećih idola je bio Gaius Baltar. Kolonijalnoj floti se priključio kako bi financirao studije, ali je u njoj pokazao izuzetnu marljivost, trud i vještine te napredovao do mjesta taktičkog oficira na svemirskoj krstarici ''Galactica'', gdje je pod komandom Williama Adame služio tri godine prije sajlonskog napada.

Gaeta se iskazuje kao izuzetno vješt i sposoban oficir, ali se među likova ističe optimizmom i idealizmom, te lako sklapa prijateljstva, pri čemu se posebno zbliži sa Anastasiom Duallom. Njegov idealizam ga, međutim, nagoni da razotkrije zavjeru za lažiranje predsjedničkih izbora u korist Laure Roslin, a nakon čega je pobjednikom proglašen Gaius Baltar. Kada se otkrije Nova Caprica, Gaeta napušta flotu i kao civil se priključuje predsjedniku Baltaru kao njegov pomoćnik.

Kada Sajlonci okupiraju Novu Capricu, a Baltar sa njima počne surađivati, Gaeta je zgađen tim postupkom te potajno informacijama pomaže pokret otpora. Zbog njegovog položaja u Baltarovoj administraciji, Gaeta je izveden pred tajni prijeki sud gdje mu se sudi za izdaju te umalo bude pogubljen. Gaeta nakon toga bez uspjeha pokušava ubiti Baltara.

Gaeta je poslan na misiju na brod *Demetrius* gdje dolazi do pobune prilikom koje je teško ranjen u nogu. Gaeti je pri povratku na *Galacticu* noga amputirana, a za što on počinje kriviti Sajlonce. Njegova mržnja prema Sajloncima je dodatno motivirana time što ga je na Novoj Caprici bila manipulirala sajlonska kopija Broj Osam sa kojom je imao vezu. Odluka komandanta Adame da na *Galacticu* primi pobunjene Sajlonce, ali spoznaja da je Adamina desna ruka Saul Tigh Sajlonac, ga potakne da se priključi planu Toma Zareka za pobunu. Pobuna dovodi do masovnog krvoprolića, ali je na kraju ugušena, a Gaeta zajedno sa Zarekom pogubljen od strane streljačkog voda.

## Vanjske veze
Tom Zarek

**Thomas "Tom" Zarek** je izmišljeni lik u novoj verziji TV-serije ''Battlestar Galactica'' koga je tumačio Richard Hatch.

## Fiktivna biografija

Zarek je karizmatični populistički vođa sa kolonija Sagittaron čije su metode političke borbe protiv vlade Dvanaest Kolonija bile nasilne, uključivši podmetanje eksploziva u javnu zgradu koje je dovelo do brojnih civilnih žrtava. Zbog tih i drugih djela je završio u zatvoru gdje ga je nakon dvadeset godina zatekao sajlonski napad. Zarek je preživio napad te se zajedno sa brojnim drugim zatvorenicima našao na zatvorskom brodu *Astral Queen* koji je postao dio izbjegličke flote.

Zarek se kao lik pojavljuje u ''Bastille Day'', trećoj epizodi prve sezone. Tamo uspješno organizira pobunu na *Astral Queenu* koju će Lee Adama ugušiti tako što mu ponudi pomilovanje, odnosno sudjelovanje u politici izbjegličke flote. Zarek brzo postaje jedan od vođa opozicije predsjendici Lauri Roslin, te se iskazuje kako beskrupuloznošću, što uključuje spremnost na nasilje i suradnju sa crnoburzijancima i organiziranim kriminalom, ali i izuzetne političke vještine zbog kojih dolazi na mjesto člana Kvoruma Dvanaest, a potom i potpredsjednika Dvanaest Kolonija.

Na Novoj Caprici se nađe na popisu 200 kolonista koje su Sajlonci odredili za likvidaciju, te ga pripadnici pokreta otpora u posljednji trenutak spase prije nego što će biti pogubljen zajedno sa Laurom Roslin. Sa vremenom, međutim, raste njegovo nezadovoljstvo načinom na koji komandant Adama vodi flotu, pri čemu mu posebno smeta suradnja sa pobunjenim Sajloncima. Zbog toga zajedno sa poručnikom Gaetom isplanira i vodi pobunu koja će dovesti do krvoprolića, i gdje će Zarek, na Gaetin užas, narediti masakr svojih kolega iz Kvoruma Dvanaest. Za pobunjenike se ispostavi da ne uživaju podršku kakvu su očekivali, te su na kraju uhapšeni; Zarek i Gaeta su osuđeni na smrt i zajedno strijeljani.

## Pozadina

Richard Hatch je u originalnoj verziji serije, tumačio lik kapetana Apolla, lik analogan Leeju Adami u novoj seriji. Dugo vremena nakon završetka serije je nastojao potaknuti snimanje nastavka i javno je izrazio duboko nezadovoljstvo odlukom Universala da se umjesto toga snimi remake. Hatch je zbog toga ispočetka odbio ponudu da sudjeluje u novoj seriji tumačeći novu ulogu, ali je, duboko impresioniran miniserijom kasnije pristao.

## Reference

## Vanjske veze

*''Chicago Tribune'' - Richard Hatch speaks out about ''Battlestar Galactica'''s Tom Zarek
CSI: Crime Scene Investigation (sezona 9)

Deveta sezona serije ** je premijerno emitovana na kanalu CBS od 9. oktobra 2008. do 14. maja 2009. godine.

## Radnja sezone
Dok tim tuguje za svojim palim kolegom ("Za Vorika"), Grisom donosi odluku koja će mu promeniti život ("Jedan za odlazak"), u sezone. Takođe, u ovoj sezoni Sara istražuje smrt žene napadnute pre devet godina ("Srećno mesto"), nova istražiteljka, Rajli Adams, se pridružuje timu ("Umetnost imitira život"), a ona i Nik su svedoci pljačke u Noći veštica ("Neka krvari"), Grisom prisustvuje suđenju Minijaturnom ubici ("Da sam samo..."), dok zloglasni serijski ubica šalje dr. Rejmonda Lengstona licem u lice sa istražiteljskim tim ("19 Mrtvaca"). Dok se Ketrin prilagođava na život kao vođa tima, ona istražuje bizaran, brutalan, i, verovatno, ubistvo u vezi sa "S&M" ("Izostavi ceo ostatak"), takođe i ubistvo u požaru ("Noćna smena"), ubistvo agent FBI-a ("Razoružano i opasno"), smrt od paste za zube ("Duboko pržena i sveža nana"), kao i smrt meksičkog rvača ("Maskara"). Nik, u međuvremenu, istražuje događaje u jeftinom motelu tokom godine ("Okreni, okreni, okreni"), a Hodžis i Vendi su prisustvovati naučno-fantastičnoj konvenciji ("Razmaknuta nastranost").

## Uloge

### Glavna postava
 
* William Petersen ... Gil Grisom, nadzornik CSI (3. stupnja) (Epizode 1-10)
* Laurence Fishburne ... Rej Lengston, istražitelj (3. stupnja) (Glavna postava: epizode 11-24; Povremena postava: epizode 9-10)
* Marg Helgenberger ... Ketrin Vilouz, pomoćnik nadzornika CSI (3. stupnja)
* Gary Dourdan ... Vorik Braun, istražitelj CSI (2. stupnja) (Epizoda 1)
* George Eads ... Nik Stouks, istražitelj CSI (3. stupnja)
* Eric Szmanda ... Greg Sanders, istražitelj CSI (3. stupnja)
* Robert David Hall ... Dr. Al Robbins, glavni mrtvozornik
* Wallace Langham ... Dejvid Hodžis, tehničar za tragove
* Lauren Lee Smith ... Rajli Adams, istražitelj CSI (2. stupnja) (Epizode 3-24)
* Paul Guilfoyle ... Džim Bras, policijski kapetan i detektiv Odjela za ubistva

### Povremena postava

### Gostujuća postava

## Epizode



## Vanjske veze

* DVD Release Dates  at TVShowsOnDVD.com
Vitovlje

**Vitovlje** je naseljeno mjesto u općini Travnik, Bosna i Hercegovina. Nalazi se na padinama Vlašića, ispod Gavrića Brda (1006 m), na nadmorskoj visini od  oko 884 m.

Kroz ovo naseljeno mjesto protiče Dedića potok, lijeva pritoka Ugra, iznad kojeg je južni krak Korićanskih stijena. Od Vitovlja, niz Ugar do ulaska u kanjon ispod Skender Vakufa, između planine Ranča i Ugarskih stijena, proteže se Pougarje.

Na posljednjem popisu u bivšoj Jugoslaviji (1991) imalo je 708 stanovnika. 
Za vrijeme rata u Bosni i Hercegovini, Vitovlje je  bilo razrušeno, a stanovništvo ubijano ili prognano. U poratnom periodu je obnovljeno, a i većina prognanika se vratila u zavičaj. Prema preliminarnim rezultatima popisa iz 2013. godine bilo ih je 588.

## Stanovništvo

## Povezano
*Vlašić
*Ugar
*Ilomska
*Pougarje
*Korićanske stijene

## Reference

## Vanjske veze
* Zvanična stranica općine Travnik
Stari grad Ključ (Gacko)

**Stari grad Ključ**  nalazi se u opštini Gacko, na krajnjem jugozapadnom obronku planine Babe, pod Rudim brdom (1.167 m). Desetak kilometara istočno, na odvojku ka Ključu sa ceste Gacko-Trebinje, blizu Stepena, nalazi se Cernica, čija je istorija tijesno povezana sa ovim gradom.

### Historija
Krajem 12. stoljeća stvorena je Srpska nezavisna država pod dinastijom Nemanjića, kojoj je pripala i teritorija Huma. Za područje Gacka vezana je epizoda u kojoj je kralj Dragutin 1276. god. na Gatačkom polju pobijedio oca Urpša I, te zasjeo na srpsko prijestolje.

Savladavši 1373. godine župana Nikolu Altomanovića, srpski knez Lazar Hrebeljanović i bosanski ban Tvrtko I Kotromanić podijelili su dio njegovih zemalja. U toj podjeli područje Gacka pripalo je bosanskom banu Tvrtku. Tako se bosanska vlast proširila i na istočni dio Huma.

Jedan događaj koji se desio za života Sandalja Hranića zabilježen je na stećku koji se nalazio oko 1&nbsp;km jugoistočno od grada, na glavici Ćućenici. Stećak, koji je 1960. godine prenesen u Vojni muzej u Beogradu, dobro obrađen i ukrašen.  Isklesana je scena turnira ili borbe dvaju konjanika sa uperenim kopljima. Na istočnoj strani je natpis iz kojeg se doznaje da je Radonja Ratković poginuo pod gradom Ključem u doba vladavine vojvode Sandalja. Natpis glasi: 

 
### Stari grad Ključ
Prvi pisani dokument u kojem se spominje grad Ključ je Povelja Sandalja Hranića od 28. decembra 1410. godine, datis in castro Cluz, a odnosi se na prodaju grada Ostrovice Mlečanima. Grad Ključ se spominje 1426. godine kao prijestolnica velikog vojvode Sandalja i kasnije hercega Stjepana Vukčića Kosače. Sandalj Hranić je pisao u Ključu pismo Dubrovčanima, datirano 8. jula 1429. godine. Također su zabilježeni boravci Sandalja Hranića u Ključu i Cernici u martu i maju 1430. godine. Iz tog vremena je i nekoliko stećaka, od kojih je i stećak, koji je 1960. godine prenesen u Vojni muzej u Beogradu. Nakon smrti Sandalja Hranića 1435. godine trebalo je obnoviti ugovore između njegovog nasljednika Stefana Vukčića Kosače i Dubrovčana. Neki od pregovora vodili su se u Ključu. U aprilu 1443. godine vojvoda Stjepan diktira u Ključu dijaku Vukši potvrdu o prijemu naslijeđa od Jelene, žene Sandaljeve. U širem smislu podgrađe Ključa je bila Cernica, koja se od karavanske stanice razvila u trg sa carinarnicom.

Osmanlije su osvojile grad između septembra 1468. i maja 1469. godine. Poslije potpisanog mira u Sremskim Karlovcima 1699. godine Ključ je postao sjedište kapetanije koja je zauzimala najveće dijelove teritorija današnjih općina Gacko i Bileća, a poklapala se sa teritorijom Cerničkog kadiluka.

Utvrđenje u Ključu napušteno je pred austrougarsku okupaciju.

Stari grad Ključ i Ključka džamija (Džamija Ajnebeg-dede, Džamija ključkih kapetana ili Starica) sa haremom proglašen je za nacionalni spomenik BiH.

## Literatura
* Dinić, Mihailo, Zemlje hercega svetog Save u Srpske zemlje u srednjem vijeku, Beograd, 1978, 197-269.
* Kovačević-Kojić, Desanska, Gradska naselja srednjovjekovne bosanske države, IRO "Veselin Masleša", Sarajevo, 1978.
* 
## Reference
John Augustus Roebling

**John Augustus Roebling**' (* Mühlhausen, Prusija, 12. jun 1806. – † Brooklyn, New York, 22. jul 1869.) bio je američki Inženjer, njemačkog porijekla, pionir u izgradnji visećih mostova, poznat po Brooklynskom mostu u New Yorku koji je dovršio njegov najstariji sin Washington 1883.

## Biografija

Nakon završene gimnazije u rodnom gradu, pohađao je dva semestra građevinske akademije u Berlinu. Nakon tog je tri godine radio za prusko državno poduzeće na izgradnji puteva.

Sa 25 godina je zajedno sa starijim bratom Carlom emigrirao u Sjedinjene Američke Države i naselio se zajedno s bratom Carlom i drugim zemljacima u malo naselje u brdima zapadne Pennsylvanije nedaleko Pittsburgha, koje je kasnije nazvano Saxonburg. Tu se i oženio za kćer sunarodnjaka iz Mühlhausena, s kojom je izrodio devetero djece. Kad je mu je brat nenadano umro, Roebling je napustio koloniju i otišao u glavni grad Pennsylvanije Harrisburg potražiti posao kao geodet.

Tu se zaposlio u kompaniji u državnom vlasništvu *[[željeznica|Željeznice]] Portage*, koja je izgradila izuzetno zahtjevnu i prvu željezničku prugu preko masiva Allegheny (dio Apalačija). U to vrijeme tadašnje parne lokomotive nisu mogle savladavati velike kosine, pa su se projektanti služili konopljinom užadi da izgrade nešto poput žičare kako bi savladali te uspone. Njemu je palo napamet i to je predložio da se ne baš trajna konopljina užad zamjeni kablovima ispredenim od čelične žice. Nakon tog je razvio vlastitu metodu ispredanja kablova od žice, i oni su se pokazali, kao što je predvidio vrlo trajnim i pouzdanim. Potražnja za njegovim kablovima ubrzo postala toliko velika da je osnovao tvornicu u Trentonu (New Jersey). Ona je bila nukleus industrijskog kompleksa, koji je kad je završen bio u stanju proizvoditi sve, od žičanih mreža do ogromnih kablova promjera 91 cm koji su mogli nositi viseći most. Ta tvornica ostala je porodičnom vlasništvu pune tri generacije sve do 1952.

Uspješno poslovanje omogućilo mu je slobodu da sudjeluje u projektiranju i gradnji brojnih visećih mostova i akvedukata. On je napravio na desetke projekata i podigao 12 građevina u razdoblju između 1844. i 1869., među njimai i viseće mostove u Pittsburghu i na Slapovima Niagare. Njegov najstariji sin Washington, pridružio mu se 1858. u gradnji pa su zajedno izgradili još jedan viseći most u Pittsburghu i jedan preko Rijeke Ohio između Cincinnatia i Covingtona, u Kentuckyu, s glavnim rasponom od 320 metara.

Roeblingov projekt za viseći most koji bi povezao Brooklyn s Manhattanom raspona 486 metra prihvaćen je 1867., pa je postavljen za glavnog Inženjera projekta.

Rad na Brooklynskom mostu koštao ga je života. Dok je ispitivao kako napreduju radovi na pilonima, čamac kojim se vozio nespretno je udario u pilon pa je ozlijedio nogu. Nakon tog se liječio u kupalištu u to vrijeme popularnom hidroterapijom, i odbijao pomoć doktora vjerujući da će se tako izlječiti. Zbog tog mu se rana zagnojila pa je umro od tetanusa u dobi od 63. Njegov sin i snaha nastavili su gradnju Brooklynskog mosta, i dovršili ga 1883.

## Reference

## Vanjske veze

* John Augustus Roebling 
* John A. Roebling na portalu Structurae
Cally Henderson Tyrol

**Callandra "Cally" Tyrol (rođ. kao **Callandra Henderson**)**, poznatija pod nadimkom **Cally** je izmišljeni lik iz nove verzije TV-serije ''Battlestar Galactica'', koju je tumačila Nicki Clyne.

## Fiktivna biografija

Odrasla je, prema vlastitim riječima, jednoj od siromašnijih među Dvanaest Kolonija, te se priključila Kolonijalnoj floti kako bi financirala studij stomatologije. Napredovala je do čina specijalista, te je bila član tima tehničara zaduženog za održavanje letjelica na svemirskoj krstarici ''Galactica'', a na čijem je čelu bio njen muž Galen Tyrol, a u koga je bila potajno zaljubljena.

Pojavljuje se na samom početku serije, a iznenadni sajlonski napad je zatiče neposredno prije nego što je trebala svoju vojnu službu okončati časnim otpuštanjem. U novim okolnostima je bila prisiljena ostati članom posade, gdje se iskazala njena sklonost upadanja u razne opasne i traumatične situacije, ali i spremnost na nasilje.

Kao članica tima poslanog na zatvorski brod *Astral Queen* je oteta od strane pobunjenih zatvorenika, te je teško ranjena nakon što je jednom od njih odgrizla uho prilikom pokušaja silovanja. Poslije je dio tima poslanog na Kobol, te završi u srušenom Raptoru pod zapovijedanjem poručnika Alexa "Crashdowna" Quartarara; tada joj Gaius Baltar spašava život tako što Quartarara ubije kada je odbila zapovijed za samoubilački juriš na Sajlonce.

Nakon što kolonijalni pilot Sharon "Boomer" Valerii kao sajlonski agent-spavač izvrši atentat i teško rani komandanta Adamu, Cally, dijelom motivirana ljubomorom zbog Boomerine veze sa Tyrolom, je ustrijeli hicem u trbuh. Zbog tog čina je, na Tyrolovu molbu, blago kažnjena pritvorom od 30 dana. Kada je Tyrol, iznenada probuđen iz sna, teško pretuče, Cally završava sa teškim ozljedama, ali mu u bolnici ne samo oprosti, nego i prizna da je sve vrijeme bila u njega zaljubljena.

Tyrol neko vrijeme nakon toga pristane na vjenčanje, a Cally dobije dijete, iako je ono iz kratke veze sa muškarcem po menu Brendan Constanza. Nakon otkrića Nove Caprice, ona i Galen napuštaju flotu i odlučuju započeti civilni život kao kolonisti. Nakon dolaska Sajlonaca, okupacijske vlasti je uhapse zbog muževog sudjelovanja u pokretu otpora te je odluče pogubiti. U posljednji trenutak je iz transporta predviđenog za pogubljenje izbavi kolaboracionistički policajac James Lyman.

Iako su Galen i Cally duboko privrženi jedno drugom, njihov odnos na *Galactici*, gdje su prisiljeni obavljati stare dužnosti i brinuti se o sinu, ulazi u krizu. Nakon što Galen otkrije da je, zajedno sa pukovnikom Tighom, Samuelom Andersom i Tory Foster Sajlonac, Cally ga počne špijunirati uvjerena da njegovi tajni sastanci ukazuju na preljubničku aferu sa Tory Foster. Kada otkrije pravu istinu, ispočetka misli zajedno sa djetetom izvršiti samoubistvo, ali se u posljednji trenutak predomisli; Tory Foster je, međutim, ubije kako bi sačuvala tajnu. U završnoj epizodi serije Galen otkriva da je Tory ubila Cally, te je u napadu bijesu zadavi, a što pokreće novu eskalaciju obračuna sa Sajloncima i niz događaja koji će dovesti do otkrića Zemlje.

## Izvori

## Vanjske veze
CSI: Crime Scene Investigation (sezona 10)

Deseta sezona serije ** je premijerno emitovana na kanalu CBS od 24. septembra 2009. do 20. maja 2010. godine.

## Radnja sezone
Rajli Adams ostavlja tim u previranju, dok su Ketrinine sposobnosti kao vođe dovedene u pitanje ("Porodična afera"). Tim, u koji se i nedavno vratila Sara Sajdl, i dalje istražuje jezive, s predumišljajem, i neobične smrti, kao što su smrt porno producenta ("Grad duhova"), neuspele pljačke ("Radnici"), ubistvo policajca ("Nokaut"), ubistvo fudbalskog trenera ("Krvavi sport"), bizarnu osvetu ("Smrt i devojka"), smrt na turniru u kuglanju ("Ljubavne trake") , i slučaj trgovine ljudima koji vodi Reja kako u Nju Jork tako i u Majami ("Izgubljene devojke"). U međuvremenu, Nik, Greg, i Hodžis slave Henrijev rođendan ("Priloženo"), dok Ketrin dolazi licem u lice sa Fletsime ("Nepotreseno"), a Lengston počinje da istražuje niz ubistava koje je počinio dr. Džekil ("Plavi Grad greha"), što može dovesti do njegog brutalnog kraja ("Upoznaje Džekila").

## Uloge

### Glavna postava
 
* Laurence Fishburne ... Rej Lengston, istražitelj (3. stupnja) 
* Marg Helgenberger ... Ketrin Vilouz, pomoćnik nadzornika CSI (3. stupnja)
* George Eads ... Nik Stouks, istražitelj CSI (3. stupnja)
* Eric Szmanda ... Greg Sanders, istražitelj CSI (3. stupnja)
* Robert David Hall ... Dr. Al Robbins, glavni mrtvozornik
* Wallace Langham ... Dejvid Hodžis, tehničar za tragove
* Liz Vassey ... Vendi Sims, DNK tehničar
* David Berman ... Dr. Dejvid Filips, pomoćnik glavnog mrtvozornika
* Paul Guilfoyle ... Džim Bras, policijski kapetan i detektiv Odjela za ubistva

### Povremena postava

### Gostujuća postava
Grupa "Raskal Flets"

## Epizode



## Vanjske veze

* DVD Release Dates  at TVShowsOnDVD.com
Monogensko nasljeđivanje

**Monogensko nasljeđivanje** obuhvata sve kvalitativne komponente (osobine) individualnog fenotipa koje su determinisane alelnim varijantama samo jednog gena, odnosno ona svojstva koja se ispoljavaju pod kontrolom genetičke informacije alela istog genskog lokusa. Za ovakva fenotipska svojstva karakteristična je diskontinuirana varijacija – sa ograničenim brojem alternativnih fenotipskih varijanti i relativno beznačajan uticaj sredinskih faktora na njihovo ispoljavanje. Broj fenotipova u pojedinim sistemima kvalitativne, monogenski kontrolisane varijacije, zavisi od broja alelnih varijanti odgovarajućeg gena i prirode njihove interakcije.

Općepoznata je pojava da se interakcija alelnih gena manifestira u fenotipskom ispoljavanju heterozigotnih genotipova. Postoje tri osnovna oblika tog međudjelovanja (interakcije gena: dominantnost, recesivnost i intermedijarnost).

## Povezano
*Oligogensko nasljeđivanje
*Poligensko nasljeđivanje

## Reference
Stari grad Maglaj

**Stari grad Maglaj** je tvrđava u dolini rijeke Bosne, Bosna i Hercegovina.

Nastao je u XIV st., na vrletnoj i strmoj magmatskoj stijeni, nad desnom obalom Bosne. Sadašnji izgled stari grad je dobio u tursko doba, tek u XVIII st.

U grad se nije ulazilo sa sjeverne strane kao danas, nego sa zapadne, stazom koja je dolazila sa južne strane, iz Zagrađa, odakle se penjala preko visoke stijene do grada. Put, usječen u stijenu, širok 2,5 do 3 m, djelimično je uništen poslije II sv. rata radom kamenoloma. Neprijatelj koji bi pokušao da ovim putem priđe gradu imao je desnu stranu potpuno nezaklonjenu, a to je na onom strmom terenu iznad Bosne, za branitelje koji su kroz kruništa na bedemima lako mogli držati ulaz pod vatrom strijela, predstavljalo veliku prednost.

Maglajska tvrđava je u osnovi sačuvala svoje srednjovjekovno jezgro, ali se vremenom pretvarala i u tvrđavu novoga doba. Godine 1878.,izgubivši svaki vojnički značaj, napušten je kao vojno-odbrambena starina. Prepušten zubu vremena, grad je nakon toga sve više propadao.

Grad je temeljitije popravljen još 1782. dok su svi kasniji zahvati bili skromni i parcijalni. Konačno 1962. godine Zavod za zaštitu spomenika kulture SR BiH u saradnji sa SO Maglaj osigurao je sredstva i pristupio detaljnom arheološkom ispitivanju i sanaciji grada. Ispitivanjem se nije mogao utvrditi kontinuitet od rimskih ili čak prethistorijskih vremena, kao što je slučaj sa brojnim gradovima koji su se razvili upravo na mjestima prethistorijskih gradina.

U predvorju maglajskog starog grada (gradine) stoji dobro očuvana sahat-kula, koja je iskucavala sate po srednjoevropskom vremenu. Kako je ovaj objekat izgrađen na litici, to mu je prednja strana nešto viša od suprotne. U horizontalnom presjeku ta je kula kvadrat sa stranicom od 3,07 m; visina prednje strane je 17,10 m, a suprotne 14,77 m.

## Literatura
* Ivo Bojanovski, Stari grad Maglaj, Naše starine, X, Sarajevo, 1962. i 1963., str. 61. i 62

## Vanjske veze
Stari grad Tešanj

**Stari grad Tešanj** je srednjovjekovna i osmanska tvrđava na području opštine Tešanj, Bosna i Hercegovina.

## Lokacija
Sagrađen je u središtu Tešnja, na jednom strmom i stjenovitom brijegu, uz rijeku Tešanjku.

## Historija
Na ovom mjestu Iliri imali su svoju gradinu, koju su porušili Rimljani i izgradili svoj refugijum. Dolaskom Slavena na prostor Balkana, i ova tvrđava je ponovo razrušena, i tek u kasnom srednjem vijeku sagrađen je oblasni dvor vlastelinske porodice Zlatonosovići. Nije poznato ko je osnovao grad.

Prvi put spominje se 23. marta 1461. godine u jednom pismu rimskog papa Pije II, koje se nalazi u Vatikanskom arhivu. Iste godine u povelji kralj Stjepan Tomašević poklanja Tešanj, kao krunsko dobro, svome stricu Radivoju. 
Mađarska vojska, nakon upada Osmanlija u Srebrenik 1520. godine, u bijegu zapalila je i porušila grad. Krajem 17. vijeka imao je veoma važnu ulogu pa je tada renoviran i savremeno utvrđen. Početkom 18. vijeka, izgrađen je novi, donji dio grada. Tvrđava napuštena je 1840. godine. U Drugom svjetskom ratu Nijemci koristili su tvrđavu kao bunker.

## Opis
Ukupna površina iznosi 5600 m2, a obim 390 m. Dužina je 120 m, a najveća širina 80 m. 
Prilikom zidanja koristila se kamena oplata u koju se sipala kaša od lomljenog kamena i krečnog maltera. Zid je debeo 2.40 m, od toga prsobran je 1.50 m, a 0.90 m je korišteno za saobraćaj. Visina obimnih zidova je od 2 do 10 m. Bilo je nekoliko kula, građenih u različitim periodima. Ispred kula prokopan je jarak, koji je pred kapijom bio premošten drvenim mostom.

Osmanlije su 1520. godine zatekle spaljen i porušen grad i takvog su ga držale sve do 17.vijeka. Tada je tvrđava renovisana i prilagođena za savremeniji način borbe, a novi, dograđeni dio, dao je gradu sasvim novu fizionomiju. Osmanlije su prvo izgradile iz temelja Krnju kulu na mjestu nekadašnje donžon kule, zatim cisternu za  70.000 l vode. Iznad cisterne bio je prostor za djelovanje manjih topova kroz pet otvora u zidu kule. Pristup je omogućen preko debelog zida i male četvrtaste kule  na koju se penjalo kamenim stepeništem iz dvorišta. Izgrađena su po dva bunkera pokrivena bačvastim svodom.

Kasnije je izgrađena Dizdareva kula, zaštitni zid dug 90 metara, sagrađena je tabija, u osnovi nepravilni krug, prečnika 23 m. Kroz sredinu tabije je bio prokopan tunel, a desno i lijevo od njega kazamati.

Ispod tvrđave, krajem 17. ili početkom 18. stoljeća sagrađena je sahat-kula.

Tvrđava leži na nadmorskoj visini od 305 m. Proglašena je za nacionalni spomenik BiH.

## Literatura
Hamdija Kreševljaković,  Izabrana djela, II, Sarajevo 1991 -GRADOVI U BOSNI I HERCEGOVINI

## Reference

## Vanjske veze
* Stari grad Tešanj
Margaret Edmonson

**Margaret Edmonson** (pozivni znak "**Racetrack**") je izmišljeni lik kolonijalnog pilota u novoj verziji TV-serije ''Battlestar Galactica'', a koju tumači Leah Cairns.

Racetrack ima čin poručnika i služi kao ko-pilot, a kasnije kao pilot jednog od Raptora na svemirskoj krtsraici ''Galactica''. Tokom serije je zadužena za izviđačke zadatke. Prilikom jedne takve misije slučajno otkriva planetu koja će kasnije postati poznata kao Nova Caprica. Za razliku od većine kolega, odlučuje ostati u Floti i služi na ''Pegasusu'', te kasnije sudjeluje u akciji oslobađanja od sajlonske okupacije. Kada Felix Gaeta pokrene pobunu protiv komandanta Adame, Racetrack i njen kopilot Hamish "Skulls" McCall joj se priključe. Nakon gušenja pobune je pritvorena, ali joj na kraju Adama ipak dozvoli da sudjeluje u misiji otkrivanja sajlonske matične baze "Kolonije". Ona je uspješno izvede, te sudjeluje u završnom napadu gdje gine kada joj letjelicu uništi asteroid; u trenutku smrti ispaljuje nuklearni projektil koji će uništiti "Koloniju".

## Izvori

## Vanjske veze